আন্দামান সাগর
আন্দামান সাগর (ইংরেজি: Andaman Sea; বর্মী ভাষায়: မုတ္တမ, ঐতিহাসিকভাবে বার্মা সাগর নামেও পরিচিত) ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মিয়ানমার, পূর্বে মিয়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।